Diari Oficial de la Generalitat Valenciana


Sumari del DOGV 2604, del 13-10-1995 (1995/836410)

ORDRE de 12 de setembre de 1995, de la Conselleria d'Agricultura i Medi Ambient, per la qual es dicten instruccions per a la tramitació de les sol·licituds d'ajuda per la sequera acollides al Reial Decret-Llei 4/1995 i al Decret 272/1995, de 8 de setembre, del Govern Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/12/(5)/dof/vci/html**

### Dades del document

Número de DOGV
:   2604

Data del DOGV
:   13-10-1995

Secció del DOGV
:   DISPOSICIONS GENERALS

Número del document
:   1995/836410


Data del document
:   12-09-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 12 de setembre de 1995, de la Conselleria d'Agricultura i Medi Ambient, per la qual es dicten instruccions per a la tramitació de les sol·licituds d'ajuda per la sequera acollides al Reial Decret-Llei 4/1995 i al Decret 272/1995, de 8 de setembre, del Govern Valencià.   
El Decret 272/1995, de 8 de setembre, del Govern Valencià, pel qual es regulen ajudes financeres i subvencions directes a les explotacions agrícoles i ramaderes afectades per la sequera de 1995 (DOGV núm. 2582, d'11.09.95), especifica les ajudes als diferents col·lectius afectats per la sequera.  
En la disposició addicional primera es faculta la consellera d'Agricultura i Medi Ambient perquè dicte les ordres i les instruccions necessàries per a desplegar i aplicar el decret. Per això, en virtut de les competències que tinc atribuïdes,  
ORDENE  
Article primer  
Els imports globals màxims de les subvencions regulades en el Decret 272/95, de 8 de setembre, seran els següents:  
Per a les ajudes previstes en els articles 7, 9 i 10 a titulars d'explotacions en comarques més perjudicades i a ramaders i apicultors, 550 milions de pessetes amb càrrec al exercici econòmic 1995.  
Per a subvenció a interessos d'operacions financeres amb càrrec als exercicis econòmics 1996 al 2000: 750 milions de pessetes per a les ajudes del capítol I, i 790 milions de pessetes per les del capítol II. Els imports globals màxims de les subvencions que es concediran anualment quedaran condicionades a l'existència del crèdit pressupostari que a tal efecte s'habilite en les respectives lleis de pressupostos de la Generalitat Valenciana per als exercicis corresponents.  
Totes les subvencions amb càrrec a l'aplicació pressupostària 49.91.67.3113.062.37.2, línia 1698 «Ajudes per danys meteorològics».  
Article segon  
1. Es deleguen els directors territorials de la Conselleria d'Agricultura i Medi Ambient per a les resolucions de concessió i pagament de les ajudes regulades tant en el Reial Decret-Llei 4/1995, com el Decret 272/1995, de 8 de setembre, del Govern Valencià.  
2. En les ajudes per a bonificació dels tipus d'interés en les operacions financeres, els directors territorials, una vegada realitzades les comprovacions adequades, comunicaran als interessats, mitjançant la diligència oportuna en la sol·licitud, el reconeixement del dret a la subvenció a fi que la presenten davant l'entitat de crèdit per a la concessió del préstec corresponent.  
Article tercer  
Documentació, original o en fotocòpia compulsada, que caldrà presentar amb la sol·licitud d'ajuda en cada supòsit.  
Primer. Subvenció a interessos en préstecs acollits als convenis entre el ministeri, la conselleria i les entitats financeres  
1. Titulars d'explotacions agrícoles i ramaderes que siguen agricultors o ramaders a títol principal:  
- DNI o NIF;  
- Cèdula cadastral;  
- última declaració de l'IRPF i, si cal, una altra d'algun dels cinc últims exercicis fiscals (o certificat de l'agència estatal d'administració tributària);  
- Cartilla ramadera o llibre de transhumància.  
2. Cooperatives o SAT de gestió o explotació en comú de terres i ramats:  
- NIF;  
- Cèdules cadastrals dels terrenys.  
- Cartilla ramadera o llibre de transhumància.  
- Estatuts.  
- Certificat del nombre de socis.  
- última declaració de l'IRPF i, si cal, una altra d'algun dels cinc últims exercicis fiscals, de més del 50 per cent dels socis.  
- última declaració de l'impost sobre societats.  
3. Cooperatives o SAT de comercialització:  
- NIF.  
- Estatuts.  
- Certificat del compte de resultats i de les despeses fixes corresponents a l'últim exercici aprovat per l'òrgan competent, i també l'informe de previsions per a aquest exercici, segons la definició de l'Ordre de 30 de juny de 1995.  
- última declaració de l'impost sobre societats.  
Segon. Subvenció a interessos en préstecs acollits als convenis entre la conselleria i les entitats financeres  
1. Titulars d'explotacions agrícoles i ramaderes que, a pesar de no poder acreditar la condició d'agricultor a títol principal, siguen agricultors professionals:  
- DNI o NIF.  
- Cèdula cadastral.  
- última declaració de l'IRPF i, si cal, una altra d'algun dels cinc últims exercicis fiscals (o certificat de l'òrgan competent de l'administració tributària).  
- Certificat de la Tresoreria Territorial de la Seguretat Social en què s'acredite estar al corrent de pagaments i el règim a què es pertany.  
- Cartilla ramadera o llibre de transhumància.  
2. Titulars d'explotacions agrícoles o ramaderes situades en les comarques Baix Segura, Camp d'Elx, l'Alacantí, Requena i Utiel que no puguen acreditar la condició d'agricultor a títol principal ni la d'agricultor professional:  
- DNI o NIF.  
- Cèdula cadastral.  
- Cartilla ramadera o llibre de transhumància.  
3. Comunitats de regants:  
- NIF.  
- Estatuts.  
- Certificat de la confederació o de l'Institut Tecnològic Geominer en el qual s'acredite que les dotacions d'aigua han estat inferiors al 35 per cent de les habituals.  
- Dotze últims TC1 i TC2 presentats o certificat de la suma de despeses fixes de l'últim exercici, segons la definició de l'Ordre de 30 de juny de 1995.  
- última declaració de l'impost sobre societats.  
Tercer. Subvencions directes a titulars d'explotacions agrícoles o ramaderes que acrediten la condició d'agricultor a títol principal o professional  
1. Titulars d'explotacions situades en les comarques del Baix Segura, el Camp d'Elx i l'Alacantí que hagueren sol·licitat préstecs per sequera, llenyosos en secà o altes temperatures de 1994:  
- DNI o NIF.  
- Certificat bancari amb indicació del tipus de préstec i els imports deguts per interessos durant 1995, ja pagats o pendents de pagament.  
- última declaració de l'IRPF i, si cal, una altra d'algun dels cinc últims exercicis fiscals.  
- Certificat de la Tresoreria Territorial de la Seguretat Social del règim a què pertany i del fet que es troba al corrent de pagaments.  
- Certificat de dades bancàries.  
- Fitxa de manteniment de tercers.  
2. Titulars d'explotacions de ramaderia extensiva.  
- DNI o NIF.  
- Cartilla ramadera actualitzada.  
- última declaració de l'IRPF i, si cal, una altra d'algun dels cinc últims exercicis fiscals.  
- Certificat de la Tresoreria Territorial de la Seguretat Social del règim a què pertany i del fet que es troba al corrent de pagaments.  
- Certificat de dades bancàries.  
- Fitxa de manteniment de tercers.  
3. Titulars d'explotacions apícoles:  
- DNI o NIF.  
- Cartilla ramadera o llibre de transhumància actualitzat.  
- acreditació de la inscripció en el Registre Apícola.  
- última declaració de l'IRPF i, si cal, una altra d'algun dels cinc últims exercicis fiscals.  
- Certificat de la Tresoreria Territorial de la Seguretat Social del règim a què pertany i del fet que es troba al corrent de pagaments.  
- Certificat de dades bancàries.  
- Fitxa de manteniment de tercers.  
DISPOSICIONS FINALS  
Primera  
Es faculta el director general de Producció Agrària i Pesca perquè dicte les instruccions necessàries per desplegar aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 12 de setembre de 1995  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI